מאט לינץ

מת'יו קולינס לינץ (באנגלית: Matthew Collins Lintz; נולד ב-23 במאי 2001) הוא שחקן אמריקאי, המוכר מהופעותיו בסדרות כמו "רצח אופי" (2018), "המתים המהלכים" (2018–2019) ו"מיס מארוול" משנת 2022.

 ביוגרפיה 
מת'יו קולינס לינץ נולד ב-23 במאי 2001 בעיר פארגו (אנ'), ג'ורג'יה, בנם של קלי קולינס לינץ, שחקנית ומארק לינץ, סוכן נדל"ן. הוא השלישי מתוך ארבעה ילדים, אחיותיו הגדולות הן השחקניות מקנזי לינץ (אנ') (נ. 1996) ומדיסון לינץ (נ. 1999) ואחיו הצעיר, מקסן (נ. 2005), גם הוא שחקן.

בשנת 2022 הוא סיים את לימודיו לתואר ראשון באוניברסיטת אובורן באובורן שבאלבמה.

 קריירה 
בשנת 2009 קיבל את תפקידו הראשון בסרט הקולנוע "ליל המסכות 2" בתור מארק.

בשנת 2010 שיחק בתפקיד אורח וגילם את סקוטי גרובס בסדרה "ממפיס ביט" ברשת "TNT".

בשנת 2011 שיחק בסרט הקולנוע "סיפור סינדרלה: היה היה שיר". באותה שנה התארח בסדרת הטלוויזיה "נשות קבע" של רשת "Lifetime".

בשנת 2013 ביצע הופעות אורח בסדרות "באנשי" ו"סליפי הולו".

בשנת 2015 שיחק בסרט הקומדיה "פיקסלים".

בשנת 2018 שיחק בסדרת הפשע התקופתית "רצח אופי" מבית רשת TNT" שם גילם את דמותו של סטיבי טאגרט.

בין השנים 2018–2019 שיחק את דמותו המתבגרת של הנרי בסדרת הטלוויזיה "המתים המהלכים" ברשת "AMC".

בנובמבר 2020, נחשף בתמונות סט שלינץ יגלם את ברונו קארלי בסדרת הטלוויזיה מבית היוצר של דיסני+, "מיס מארוול" המתרחשת ביקום הקולנועי של מארוול. לינץ גם נבחן במקור לתפקיד ספיידרמן בזיכיון . הסדרה עלתה לאוויר ב-8 ביוני 2022 ובוטלה לאחר עונה אחת.

 חיים אישיים 
במאי 2024, לינץ הודיע שהוא מאורס לבת זוגו, גרייסי סאפ. במאי 2025, הזוג הודיע על נישואיהם.

הוא למד באוניברסיטת אובורן באובורן שבאטלנטה. הוא מתגורר כיום בלוס אנג'לס, קליפורניה.

 פילמוגרפיה 

 קולנוע 
+שנה סרטתפקיד הערות 2009 ליל המסכות 2מארק 2010The Crazies ילד מיואשThe Way Home טאקר סימפקינס 2011 סיפור סינדרלה: היה היה שיר ויקטור ואן רייונסוויי2012פיראנה 3DD (אנ') דייווידלמה לצפות כשאתם מצפים ילד מופרע 2014להרוג את השליח (אנ') אריק ווב 2015 פיקסלים מאטי ואן פאטן2016מדינת ג'ונס החופשית (אנ')אח צעיר במשפחת קולמןTBAGrizzly Nightרוי דוקאט

 טלוויזיה 
+שנה סדרהתפקיד הערות 2010 ממפיס ביט (אנ') סקוטי גרובספרק: "Baby, Let's Play House" 2011נשות קבע (אנ') כריספרק: "Farewell to Arms"Level Upילד בצופיםסרט טלוויזיה של קומדי סנטרל 2012 מהפכה ג'קפרק: "The Children's Crusade"A Smile as Big as the Moonשון קרסיזסרט טלוויזיה של ABC 2013 באנשי הוראספרק: "Wicks" סליפי הולו תומאס גרייפרק: "John Doe" 2018 רצח אופי סטיבי טאגרט תפקיד ראשי; 10 פרקים 2018–2019 המתים המהלכים הנרי 11 פרקים 2022 מיס מארוול ברונו קארלי 6 פרקים

קישורים חיצוניים

 הערות שוליים 

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:בוגרי אוניברסיטת אובורן
קטגוריה:אמריקאים שנולדו ב-2001